 JESHI la Polisi Kanda Maalum ya Dar es Salaam limejipanga kikamilifu kuimarisha ulinzi katika uwanja Taifa mnamo Januari 4, 2020 ambapo watani wa jadi Simba na Yanga watajitupa uwanjani kutafuta pointi tatu muhimu.Hata hivyo, mashabiki na wapenzi wa Simba na Yanga wametakiwa kufika kwa wingi uwanjani hapo kwani kutakuwa na ulinzi wa uhakika.Taarifa iliyotolewa leo, Jumanne (Desemba 31, 2019) na Kamanda Lazaro Mambosasa imewataka mashabiki kushabikia kistaarabu na kujiepusha na vitendo vya uvunjifu wa sheria. "...hivyo basi hatutasita kumchukulia hatua kali za kisheria mtu yeyote atakayejaribu kufanya fujo.Kwa niaba ya Maofisa,Wakaguzi na askari napenda kuwatakia heri ya Mwaka mpya 2020 wakazi wote wa Dar es Salaam waendelee kutupa ushirikiano kwa mwaka 2020.